**Să nu daţi câinilor ...**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

„Să nu daţi câinilor lucrurile sfinte,

şi să nu aruncaţi mărgăritarele voastre

înaintea porcilor, ca nu cumva să le calce în picioare,

şi să se întoarcă să vă rupă.” – Matei 7:6

...

Nu mai pierde vremea cu cei ce nu te-ascultă,

Nu risipi pe ei scumpe mărgăritare,

Ei nu vor înțelege, că mintea lor e scurtă,

Și-n lumea lor măruntă tu n-ai nicio valoare!

....

Nu te-arăta spre-aceștia că ai fi visător,

Tu ești plin de vise, ei plini de pragmatism,

Deși tu ești în lume, nu ești din lumea lor

Iar pentru lumea lor, tu ești un cataclism!

...

Cei ce vor simți mireasma vorbei tale

Nu sunt dintre cei mulți, ci dintre cei puțini,

Aceștia nu sunt robii instinctelor carnale,

Și-ți vor sorbi cuvântul născut printre măslini!